2020 m. Kandidatų turnyras
2020 m. Kandidatų turnyras – aštuonių žaidėjų atrankos turnyras. Šiame turnyre buvo išaiškintas žaidėjas, žaisiantis 2021 m. pasaulio šachmatų čempionato mačą su pasaulio čempionu Magnusu Karlsenu. Juo tapo turnyrą laimėjęs Rusijos didmeistris Janas Nepomniaščis (8,5 tšk. iš 14-kos), kuris ir žais mačą su pasaulio šachmatų čempionu. Pirmoji turnyro dalis buvo sužaista Jekaterinburge, Rusijoje, 2020 m. kovo 17 d. iki balandžio 3 d. (1-7 turai). Sužaidus pusę partijų, dėl COVID-19 pandemijos grėsmės turnyras buvo sustabdytas. Turnyrą iš pradžių nuspręsta atidėti iki 2020 m. lapkričio. Dėl nesibaigiančios Kovido-19 pandemijos turnyras buvo tęsiamas tik nuo 2021 m. balandžio 19 iki 27 d. (8-14 turai).